Diari Oficial de la Generalitat Valenciana


Sumari del DOGV 9822, del 05-04-2024 (2024/2898)

ORDRE 2/2024, de 3 d'abril, de la Conselleria de Justícia i Interior, per la qual s'aproven les bases reguladores per a la concessió d'ajudes destinades a l'elaboració de nous plans d'emergència o la revisió dels ja aprovats dels municipis de la Comunitat Valenciana i es convoca la concessió d'ajudes per a l'exercici 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2898


Data del document
:   03-04-2024

Organisme emissor
:   Conselleria de Justícia i Interior

Tipus de document
:   Ordre

Anàlisi jurídica

 Descriptors 

:   * Conselleria de Justícia i Interior

ORDRE 2/2024, de 3 d'abril, de la Conselleria de Justícia i Interior, per la qual s'aproven les bases reguladores per a la concessió d'ajudes destinades a l'elaboració de nous plans d'emergència o la revisió dels ja aprovats dels municipis de la Comunitat Valenciana i es convoca la concessió d'ajudes per a l'exercici 2024. [2024/2898]  
La Llei 13/2010, de 23 de novembre, de la Generalitat, de protecció civil i gestió d'emergències, en el títol I, capítol II, regula les competències de les administracions locals en matèria de protecció civil i gestió d'emergències, i establix en l'article 14.1.b la competència dels municipis en l'elaboració i aprovació del pla territorial municipal davant d'emergències i els plans d'actuació municipal davant de riscos concrets que els afecten.  
En l'article 12.1.a s'establix que correspon a la conselleria competent en matèria de protecció civil i gestió d'emergències, desenvolupar i coordinar la política i els programes en matèria de protecció civil i gestió d'emergències, segons les directrius emanades del Consell de la Generalitat.  
La disposició addicional de la llei establix els terminis per a l'elaboració i aprovació per part dels municipis del seu pla territorial municipal davant d'emergències (PTME) i els plans d'actuació municipal (PAM) davant dels riscos concrets que els afecten.  
L'obligatorietat en l'elaboració dels plans territorials municipals davant d'emergències (PTME) està establida en la llei per a tots els municipis de la Comunitat i en l'elaboració dels PAM davant dels diferents riscos està establida en el corresponent Pla especial de Comunitat davant de cadascun dels riscos regulats en la norma bàsica de protecció civil, Reial decret 407/1992, de 24 d'abril, que afecten la Comunitat Valenciana.  
Per tot l'anterior, la conselleria competent en esta matèria ha estat desenvolupant accions, guies i polítiques de suport als ajuntaments per a l'elaboració d'estos plans, però sent conscients de les dificultats de caràcter tècnic principalment, i en altres casos econòmiques, que se'ls plantegen a molts ajuntaments i per a secundar directament la seua redacció o revisió, en la Llei de pressupostos de la Generalitat de 2021 es va crear una nova línia de subvenció als municipis per a l'elaboració dels plans d'emergència.  
L'objectiu i finalitat d'estes subvencions referits al foment de l'elaboració dels plans d'emergència per part dels ajuntaments, està inclòs en el Pla Estratègic de Subvencions per al període 2023-2025, per la qual cosa la seua concessió contribuirà al perfeccionament d'estos, en la mesura en què la quantia econòmica aportada pal·liarà els costos de redacció o de revisió dels plans d'emergència que preceptivament han de suportar els ajuntaments, no sent estos menors tenint en compte les dificultats tècniques que comporta la seua confecció, possibilitant la posada a disposició per als municipis d'uns plans d'emergència eficaces que permeten previndre riscos.  
  
Esta planificació local és l'instrument organitzatiu de resposta a situacions de greu risc col·lectiu, catàstrofe o calamitat pública i establix els mecanismes per a la mobilització dels recursos humans i materials necessaris per a la protecció de les persones, els béns i el medi ambient. Amb estos i amb els plans d'àmbit autonòmic es complixen els principis d'actuació entre les diferents administracions definits en la llei, com ara: cooperació, col·laboració, solidaritat territorial, lleialtat institucional, assistència recíproca i auxili mutu.  
A les ajudes regulades en la present ordre els resulta d'aplicació la normativa següent:  
a) Nacional  
- Llei 17/2015, de 9 de juliol, del sistema nacional de protecció civil.  
- Reial decret 524/2023, de 20 de juny, pel qual s'aprova la norma bàsica de protecció civil.  
- Llei 39/2015, d'1 d'octubre, de procediment administratiu comú de les administracions públiques. D'acord amb el que es disposa en l'article 129, en l'exercici de la potestat reglamentària, l'Administració pública actuarà d'acord amb els principis de necessitat, eficàcia, proporcionalitat, seguretat jurídica, transparència i eficiència. Esta ordre estarà en tot moment subjecta a estos principis.  
- Normativa bàsica prevista en la Llei 38/2003, de 17 de novembre, general de subvencions i el Reglament, aprovat pel Reial decret 887/2006, de 21 de juliol.  
b) Autonòmica  
- Llei 13/2010, de 23 de novembre, de la Generalitat, de protecció civil i gestió d'emergències.  
- Decret 119/2013, de 13 de setembre, del Consell, pel qual s'aprova el Pla territorial d'emergència de la Comunitat Valenciana i els decrets del Consell que aproven els plans especials davant dels riscos previstos en la norma bàsica de protecció civil, que afecten la Comunitat Valenciana.  
- Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències.  
- Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. No subjecció a la política de la competència de la UE: en aplicació dels articles 1.4 i 7.4 del Decret, en els quals s'especifica que les ajudes per a la redacció/revisió de plans d'emergència d'àmbit local queden fora de l'àmbit d'aplicació de l'article 42 del TFUE.  
  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, relativa a les bases reguladores de la concessió de subvencions. En el procés d'elaboració d'esta ordre, segons el que es disposa en l'article 165 d'esta llei, l'Advocacia General de la Generalitat i la Intervenció Delegada de la conselleria competent en matèria de protecció civil i gestió d'emergències han emés informe.  
- Decret 163/1998, de 6 d'octubre, del Govern Valencià, pel qual s'aprova el Pla especial davant del risc d'incendis forestals de la Comunitat Valenciana.  
- Decret 44/2011, de 29 d'abril, del Consell, pel qual aprova el Pla especial davant del risc sísmic a la Comunitat Valenciana.  
- Decret 81/2010, de 7 de maig, del Consell, pel qual s'aprova el Pla especial davant el risc d'inundacions a la Comunitat Valenciana.  
  
De conformitat amb el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es constata que les ajudes de la present ordre són compatibles amb el Mercat Comú i no estan subjectes a la notificació prevista en l'article 108 del Tractat de funcionament de la Unió Europea (TFUE), atés que no els és aplicable l'article 107.1 d'este tractat, en concret, per tractar-se d'ajudes destinades a ajuntaments, que no desenvolupen activitats econòmiques en les quals puguen oferir béns o servicis en el mercat, per la qual cosa no afecten els intercanvis comercials entre estats membres.  
  
La tramitació d'estes ajudes és complexa pel seu desenvolupament i execució en un sol exercici pressupostari pels nombrosos actes administratius que comporta, a més de la necessària supervisió tècnica de cadascun dels plans per part de l'AVSRE prèviament a la concessió de la subvenció. És per això que es fa absolutament necessari agilitzar i acurtar els terminis i tràmits per a poder complir els objectius. És este el motiu pel qual es publica conjuntament l'ordre de bases de la subvenció i la convocatòria anual de les ajudes.  
Per tot això, d'acord amb el que disposa l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,   
  
  
ORDENE  
  
Primer. Objecte  
L'objecte consistix a regular la concessió de les subvencions per a la redacció de nous plans d'emergència d'àmbit local o revisió dels ja aprovats, per part dels municipis de la Comunitat Valenciana, aprovar les bases de subvenció i convocar la subvenció per al present exercici, amb la determinació del termini de presentació d'instàncies.  
Els plans d'emergència d'àmbit local estan regulats en la Llei 13/2010.  
Els plans d'actuació municipal (PAM) són aquells plans d'àmbit local per a fer front a un risc concret en un municipi o en una entitat supramunicipal. Els plans especials de la Comunitat davant riscos concrets, aprovats mitjançant decrets del Consell, determinen a quins municipis s'obliga o es recomana la seua redacció. En l'actualitat els riscos on està determinada esta obligació o recomanació són els d'inundacions, incendis forestals i sísmics.  
Es considera revisió d'un pla d'emergència d'àmbit local, a l'efecte d'esta subvenció, quan s'efectua una revisió en profunditat dels aspectes rellevants del contingut del pla en vigor i/o s'adapta un PTME o un PAM en vigor a una planificació de rang superior, havent sigut en el seu moment aprovat pel Ple municipal o l'òrgan de govern de l'entitat local corresponent i homologat per la Comissió de Protecció Civil de la Comunitat Valenciana.  
No es considera revisió d'un pla d'emergència d'àmbit local a l'efecte d'esta subvenció l'actualització del directori i del catàleg de mitjans i recursos, que ha d'efectuar-se de manera periòdica.  
  
Segon. Requisits que han de complir els beneficiaris  
1. Per a poder ser beneficiaris de les subvencions regulades en estes bases, els municipis i altres entitats locals han de complir els requisits següents:  
a) Per a la redacció d'un PTME, ha de ser un municipi o una altra entitat local supramunicipal legalment constituïda de la Comunitat Valenciana.  
b) Per a la redacció d'un PAM, el municipi o els municipis d'una altra entitat local supramunicipal legalment constituïda de la Comunitat Valenciana, han de tindre l'obligació o recomanació d'elaborar-lo, atés que així està establit en el Pla especial de Comunitat de referència.  
  
2. Els PTME i PAM que es redacten hauran de complir com a requisit que els continguts del pla d'emergència s'ajusten a les guies elaborades per l'Agència Valenciana de Seguretat i Resposta a les Emergències (AVSRE) per a la redacció dels plans locals d'emergència i, per tant, puguen ser homologats per la Comissió de Protecció Civil de la Comunitat Valenciana, després de la seua aprovació per l'òrgan de govern corresponent. Les versions actualitzades d'estes guies es troben disponibles per a la seua consulta i descàrrega en el web https://www.112cv.gva.es/va/guies-per-a-redaccio-de-plans-d-emergencia.  
  
3. Per a subvencionar la revisió d'un pla local d'emergència ja existent, este haurà d'haver sigut aprovat pel Ple municipal o per l'òrgan de govern de l'entitat local corresponent abans de l'1 de gener de 2019 i haurà d'estar homologat per la Comissió de Protecció Civil de la Comunitat Valenciana.  
4. No podran obtindre la condició de beneficiari de les subvencions regulades en esta ordre les entitats locals que hagueren rebut esta subvenció pel mateix concepte en els cinc anys anteriors al d'esta convocatòria.  
5. No podran obtindre la condició de beneficiari de les subvencions regulades en esta ordre les entitats locals que hagueren rebut subvenció per a l'elaboració de nous plans d'emergència o la revisió dels ja aprovats per a l'exercici 2021 i/o 2022, els plans subvencionats de les quals no hagen sigut aprovats pel Ple municipal o per l'òrgan de govern de l'entitat local corresponent, i remesos per a la seua homologació a la Comissió de Protecció Civil de la Comunitat Valenciana.  
  
6. No podran obtindre la condició de beneficiari de les subvencions regulades en esta ordre les entitats locals en què concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.  
  
Tercer. Finançament de les ajudes  
La present convocatòria es finançarà amb càrrec a la línia pressupostària de subvenció S0522 «Ajudes per a l'elaboració de plans d'emergència als municipis de la Comunitat Valenciana», en l'aplicació pressupostària G0107.107.221B00, Emergències, protecció civil i extinció d'incendis, capítol IV, de l'AVSRE, per un import d'1.000.000,00 €, segons consta en la Llei 8/2023, de 27 de desembre, de pressupostos de la Generalitat per a l'exercici 2024.  
Esta línia de subvenció està inclosa en el Pla estratègic de subvencions de la Conselleria de Justícia e Interior i els seus organismes públics per al període 2023-2025.  
  
Quart. Tipus i quantia de les ajudes  
S'establix un finançament de la inversió realitzada en el cost de redacció o revisió del PTME i/o dels PAM davant d'inundacions, sismes i incendis forestals, amb les quanties màximes aplicables següents:  
  
  
a) Redacció / revisió del PTME en municipis < 5.000 habitants: 3.000 €  
b) Redacció / revisió del PTME en municipis 5.000 - 20.000 habitants: 5.000 €  
c) Redacció / revisió del PTME en municipis > 20.000 habitants: 8.000 €  
d) Redacció del PTME en entitat supramunicipal legalment constituïda: 5.000 €  
e) Redacció / revisió del PAM inundacions en municipis < 5.000 habitants: 3.000 €  
f) Redacció / revisió del PAM inundacions en municipis 5.000 - 20.000 habitants: 4.000 €  
g) Redacció / revisió del PAM inundacions en municipis > 20.000 habitants: 6.000 €  
e) Redacció / revisió del PAM sísmic en municipis < 5.000 habitants: 3.000 €  
f) Redacció / revisió del PAM sísmic en municipis 5.000 - 20.000 habitants: 4.000 €  
g) Redacció / revisió del PAM sísmic en municipis > 20.000 habitants: 6.000 €  
e) Redacció / revisió del PAM incendis forestals en municipis < 5.000 habitants: 3.000 €  
f) Redacció / revisió del PAM incendis forestals en municipis 5.000 - 20.000 habitants: 4.000 €  
g) Redacció / revisió del PAM incendis forestals en municipis > 20.000 habitants: 6.000 €  
  
  
A l'efecte de la baremació i classificació, es considera la població oficial del municipi a 01.01.2023, d'acord amb les dades publicades per l'INE.  
Les despeses subvencionables són les derivades de la redacció o revisió dels plans.  
  
Cinqué. Concurrència amb altres ajudes  
1. Les ajudes regulades en estes bases són compatibles amb altres determinades per a la mateixa finalitat convocades per altres administracions o ens públics o privats nacionals o internacionals.  
2. L'import global de les ajudes no podrà superar, en cap cas, de forma aïllada o acumulada amb altres ajudes d'altres administracions públiques o ens públics o privats, nacionals o internacionals, destinades a la mateixa finalitat, el cost total de l'activitat subvencionada.  
  
  
Sisé. Sol·licituds i documentació  
1. Els interessats que posseïsquen les condicions previstes en l'apartat segon de la present ordre presentaran les sol·licituds a través del model normalitzat que es publicarà en la seu electrònica de la Generalitat.  
2. En el formulari de sol·licitud s'incorporarà:  
a) Certificat de no estar incurs en alguna de les circumstàncies recollides en l'apartat 2n de l'article 13 de la Llei 38/2003, de 17 de novembre, general de subvencions.  
b) En el cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, haurà d'especificar la quantia, la data de concessió i l'organisme que concedix l'ajuda.  
c) D'acord amb el que es disposa en l'article 28 de la Llei 39/2015, d'1 d'octubre, la presentació de la sol·licitud comporta l'autorització a l'òrgan gestor del procediment per a obtindre directament les dades d'identitat del sol·licitant o, si és el cas, del seu representant legal i d'estar al corrent amb el compliment de les seues obligacions tributàries i amb de la Seguretat Social. En cas que el sol·licitant s'opose al fet que l'òrgan gestor obtinga directament esta informació, haurà d'indicar-ho expressament en el formulari, i quedarà obligat a aportar els documents acreditatius corresponents.  
3. En el cas que la sol·licitud no tinga els requisits exigits o no s'hi adjunten els documents preceptius, serà requerit l'interessat perquè, en un termini de deu dies, esmene la falta o adjunte els documents, amb la indicació que, si així no ho fa, es considerarà que desistix de la seua petició, prèviament a la resolució que haurà de ser dictada en els termes previstos en l'article 21, apartat 1r, de la Llei 39/2015, d'1 d'octubre, del procediment administratiu comú de les administracions públiques.  
  
4. Així mateix, es podrà requerir del sol·licitant qualssevol altres dades, documents i informes complementaris que resulten necessaris per a la resolució de l'expedient, així com l'acreditació dels requisits als quals es referix la documentació administrativa.  
5. Podran ser subvencionades actuacions iniciades o realitzades abans de presentar la sol·licitud d'ajuda, sempre que siguen de l'any pressupostari de la convocatòria i que no s'hagen conclòs materialment o s'hagen executat íntegrament abans que el beneficiari presente a l'autoritat de gestió la sol·licitud d'ajuda.  
  
Seté. Termini i forma de presentació de les sol·licituds  
1. El termini per a la presentació de sol·licituds serà de 15 dies hàbils comptador des de l'endemà de la publicació d'esta ordre en el Diari Oficial de la Generalitat Valenciana.  
2. La sol·licitud haurà de presentar-se telemàticament a través de la seu electrònica de la Generalitat (https://sede.gva.es) emplenant les dades que hi figuren, que està a la disposició de les entitats interessades en el Portal de la Generalitat www.gva.es. En una única sol·licitud s'han de sol·licitar les subvencions per a la redacció i/o revisió de tots els plans que es vulguen elaborar.  
  
Huité. Obligacions dels beneficiaris  
1. Els beneficiaris de les subvencions han de:  
a) Complir l'objectiu que fonamenta la concessió de la subvenció.  
  
b) Justificar el compliment dels requisits i les condicions, així com la realització del projecte i el compliment de la finalitat que determinen la concessió o gaudi de la subvenció.  
c) Sotmetre's a les actuacions de comprovació que efectue l'òrgan concedent, així com qualssevol altres de comprovació i control financer que corresponen a la Generalitat i aportar tota la informació i documentació que els fora requerida.  
d) Acceptar aquelles directrius que la direcció de l'AVSRE establisca per al seu desenvolupament i seguiment.  
e) Comunicar per escrit a la conselleria competent l'obtenció de qualsevol altra ajuda o subvenció per a la mateixa finalitat, procedent de qualssevol altres administracions, ens públics o privats.  
f) Les altres previstes en l'article 14 de la Llei 38/2003, de 17 de novembre, general de subvencions i del seu Reglament, aprovat pel Reial decret 887/2006, de 21 de juliol.  
g) Els beneficiaris han de complir el que s'establix en l'article 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, respecte a l'obligatorietat de donar l'adequada publicitat al caràcter públic del finançament de les actuacions objecte de subvenció, d'acord amb el que s'establix en els punts 2 i 3 de l'article 3 de la Llei 2/2015, així com en l'article 18 de la Llei 38/2003, de 26 de novembre, general de subvencions.  
h) Els beneficiaris han de mantindre a la disposició de l'Administració, durant almenys els tres anys següents al pagament final, els justificants de pagament de les despeses finançades i dels ingressos per les ajudes percebudes.  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.  
Nové. Tramitació, valoració i proposta de resolució  
1. La concessió de les subvencions es realitzarà mitjançant el procediment de concurrència competitiva a què es referix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat sext d'esta ordre.  
  
2. L'òrgan encarregat de l'ordenació i instrucció del procediment és l'AVSRE, el qual, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució de concessió.  
  
3. Finalitzada la fase d'instrucció, s'emetrà un informe en el qual s'especifique quines sol·licituds complixen els requisits establits per a accedir a l'ajuda i el tipus i quantia que els corresponga, d'acord amb la base quarta de l'ordre.  
4. La valoració de les sol·licituds presentades serà realitzada per una comissió de valoració, composta per la persona titular del Servei de Planificació en qualitat de president, el titular de la Secció de Riscos Naturals, Planificació Local i Voluntariat, un representant de la Secretaria Tècnica de l'AVSRE, un tècnic designat per la persona titular de la direcció de l'AVSRE i un representant dels municipis designat per la Federació Valenciana de Municipis i Províncies. Un dels membres de la comissió actuarà en qualitat de Secretaria de la comissió, que atesos els criteris i els requisits establits i d'acord amb la disponibilitat pressupostària, estendrà acta de les reunions, d'acord amb l'article 15 i següents de la Llei de règim jurídic, i formularà la proposta de resolució de la direcció de l'AVSRE.  
  
5. La comissió de valoració elaborarà una llista ordenada amb tots els sol·licitants de la subvenció admesos, a fi d'establir l'ordre de prelació entre les sol·licituds i remetrà a la direcció de l'AVSRE proposta de resolució relativa a les subvencions a concedir, fins a esgotar el crèdit de la convocatòria o la concessió als sol·licitants admesos.  
  
6. Per a l'atorgament de les subvencions, en règim de concurrència competitiva, a l'efecte d'establir l'ordre de prelació entre les sol·licituds admeses a tràmit, es tindran en compte els criteris objectius i barems de ponderació següents:  
a) Per a subvencionar la redacció d'un PAM, el municipi haurà de tindre elaborat el PTME. Si no el té, haurà de sol·licitar la subvenció per a l'elaboració del PTME i la dels PAM que vulga elaborar. No s'admetran les sol·licituds que no complisquen este requisit.  
Es considera que un pla està elaborat quan es trobe en alguna de les circumstàncies següents:  
1. Que el pla estiga aprovat per l'òrgan competent i homologat per la Comissió de Protecció Civil de la Comunitat Valenciana.  
2. Que el pla estiga aprovat per l'òrgan competent, a l'espera de la seua homologació, i haja rebut l'informe d'adequació per part del Servei de Planificació de l'AVSRE.  
3. Que el pla haja rebut l'informe d'adequació per part del Servei de Planificació de l'AVSRE i estiga en el procés d'exposició pública i aprovació per part de l'òrgan competent.  
4. Els plans subvencionats en les anteriors convocatòries d'ajudes, que estan en el procés de revisió i al·legacions per part del Servei de Planificació de l'AVSRE.  
No obstant això, a l'efecte de poder ser beneficiaris en la present convocatòria, es tindrà en compte el que indica el punt segon, apartat 5.  
  
b) Aquells municipis que tenen un PTME aprovat amb data anterior a l'1 de gener de 2013, si volen optar a la subvenció, hauran de sol·licitar la subvenció per a la revisió del PTME i la dels PAM que vulguen elaborar. No s'admetran les sol·licituds que no complisquen este requisit (es pot consultar la dada d'aprovació en https://www.112cv.gva.es/va/guies-per-a-l-elaboracio-plans-locals: Registre Autonòmic de Plans d'Emergència de la Comunitat Valenciana).  
c) Per a subvencionar la redacció d'un PTME o un PAM de mancomunitat o una altra agrupació d'entitats locals legalment constituïdes hauran d'estar elaborats tots els PTME dels municipis que el formen, i tindre una data d'aprovació posterior al 31.12.2018.  
e) Si un ajuntament sol·licita la subvenció per a l'elaboració o revisió d'un PTME o un PAM, no podrà sol·licitar eixa mateixa subvenció en forma agrupada.  
f) La puntuació assignada a les diferents sol·licituds es determinarà d'acord amb les taules següents:  
  
 Concepte Valor  
1. Redacció PTME:   
a) PTME municipis > 20.000 habitants / entitats supramunicipals 10  
b) PTME municipis 5.000 - 20.000 habitants 9  
c) PTME municipis < 5.000 habitants 8  
  
2. Revisió PTME:   
2.1 Plans aprovats abans de l'1 de gener del 2001   
a) PTME municipis > 20.000 habitants 8  
b) PTME municipis 5.000 - 20.000 habitants 7  
c) PTME municipis < 5.000 habitants 6  
  
2.2 Plans aprovats de l'1 de gener del 2001 al 31 de desembre del 2006   
a) PTME municipis > 20.000 habitants 7  
b) PTME municipis 5.000 - 20.000 habitants 6  
c) PTME municipis < 5.000 habitants 5  
  
2.3 Plans aprovats de l'1 de gener del 2007 al 31 de desembre del 2012   
a) PTME municipis > 20.000 habitants 6  
b) PTME municipis 5.000 - 20.000 habitants 5  
c) PTME municipis < 5.000 habitants 4  
  
2.4 Plans aprovats de l'1 de gener del 2013 al 31 de desembre del 2018   
a) PTME municipis > 20.000 habitants 5  
b) PTME municipis 5.000 - 20.000 habitants 4  
c) PTME municipis < 5.000 habitants 3  
  
  
 Concepte Valor  
3. Redacció PAM inundacions:   
3.1 Municipis amb risc alt   
a) PTME municipis > 20.000 habitants / entitats supramunicipals 10  
b) PTME municipis 5.000 - 20.000 habitants 9  
c) PTME municipis < 5.000 habitants 8  
  
3.2 Municipis amb risc mitjà   
a) PTME municipis > 20.000 habitants / entitats supramunicipals 9  
b) PTME municipis 5.000 - 20.000 habitants 8  
c) PTME municipis < 5.000 habitants 7  
  
4. Revisió PAM inundacions   
4.1 Risc alt. Plans aprovats abans de l'1 de gener del 2013   
a) PTME municipis > 20.000 habitants 7  
b) PTME municipis 5.000 - 20.000 habitants 6  
c) PTME municipis < 5.000 habitants 5  
  
4.2 Risc alt. Plans aprovats de l'1 de gener del 2013 al 31 de desembre del 2018   
a) PTME municipis > 20.000 habitants 6  
b) PTME municipis 5.000 - 20.000 habitants 5  
c) PTME municipis < 5.000 habitants 4  
  
4.3 Risc mitjà. Plans aprovats abans de l'1 de gener del 2013   
a) PTME municipis > 20.000 habitants 5  
b) PTME municipis 5.000 - 20.000 habitants 4  
c) PTME municipis < 5.000 habitants 3  
  
4.4 Risc mitjà. Plans aprovats de l'1 de gener del 2013 al 31 de desembre del 2018   
a) PTME municipis > 20.000 habitants 4  
b) PTME municipis 5.000 - 20.000 habitants 3  
c) PTME municipis < 5.000 habitants 2  
  
  
 Concepte Valor  
5. Redacció PAM incendis forestals:   
5.1 Municipis amb obligació i més de 2.500 ha de superfície forestal   
a) PTME municipis > 20.000 habitants / entitats supramunicipals 10  
b) PTME municipis 6.579-92.146 habitants 9  
c) PTME municipis < 5.000 habitants 8  
  
5.2 Municipis amb obligació i fins a 2.500 ha de superfície forestal   
a) PTME municipis > 20.000 habitants / entitats supramunicipals 9  
b) PTME municipis 1.784-71.516 habitants 8  
c) PTME municipis < 5.000 habitants 7  
  
5.3 Municipis amb recomanació i més de 2.500 ha de superfície forestal   
a) PTME municipis > 20.000 habitants / entitats supramunicipals 6  
b) PTME municipis 1.119-65.915 habitants 5  
c) PTME municipis < 5.000 habitants 4  
  
5.4 Municipis amb recomanació i fins a 2.500 ha de superfície forestal   
a) PTME municipis > 20.000 habitants / entitats supramunicipals 5  
b) PTME municipis 3.165-87.037 habitants 4  
c) PTME municipis < 5.000 habitants 3  
  
6. Revisió PAM incendis forestals:   
6.1 Municipis amb obligació   
a) PTME municipis > 20.000 habitants 7  
b) PTME municipis 5.000 - 20.000 habitants 6  
c) PTME municipis < 5.000 habitants 5  
  
6.2 Municipis amb recomanació   
a) PTME municipis > 20.000 habitants 4  
b) PTME municipis 5.000 - 20.000 habitants 3  
c) PTME municipis < 5.000 habitants 2  
  
  
 Concepte Valor  
7. Redacció PAM sísmic:   
7.1 Municipis amb obligació: intensitat sísmica de 8,5 a 9,5 (EMS)   
a) PTME municipis > 20.000 habitants / entitats supramunicipals 10  
b) PTME municipis 5.000 - 20.000 habitants 9  
c) PTME municipis < 5.000 habitants 8  
  
7.2 Municipis amb obligació: intensitat sísmica de 7 a 8 (EMS)   
a) PTME municipis > 20.000 habitants / entitats supramunicipals 9  
b) PTME municipis 5.000 - 20.000 habitants 8  
c) PTME municipis < 5.000 habitants 7  
  
7.3 Municipis amb recomanació:   
a) PTME municipis > 20.000 habitants / entitats supramunicipals 6  
b) PTME municipis 5.000 - 20.000 habitants 5  
c) PTME municipis < 5.000 habitants 4  
  
8. Revisió PAM sísmic:   
8.1 Municipis amb obligació:   
a) PTME municipis > 20.000 habitants 7  
b) PTME municipis 5.000 - 20.000 habitants 6  
c) PTME municipis < 5.000 habitants 5  
  
8.2 Municipis amb recomanació:   
a) PTME municipis > 20.000 habitants 4  
b) PTME municipis 5.000 - 20.000 habitants 3  
c) PTME municipis < 5.000 habitants 2  
  
  
g) Cada apartat puntua una vegada únicament. Si no es complixen les condicions de l'apartat la puntuació obtinguda serà zero (0).  
h) La puntuació de les sol·licituds dels PAM, en municipis amb PTME pendent d'elaborar (sol·licitada la subvenció), serà minorada en un punt respecte al que s'ha indicat en les taules anteriors.  
i) En el cas que diverses sol·licituds aconseguiren la mateixa puntuació en la sol·licitud, seran prioritzades unes sol·licituds davant d'altres d'acord amb esta prelació de criteris:  
1. Es prioritzarà l'elaboració / revisió dels PTME, enfront de l'elaboració / revisió dels PAM.  
2. Entre les sol·licituds per a l'elaboració / revisió dels diferents PAM d'un municipi, es prioritzarà en el següent ordre: PAM inundacions, PAM incendis forestals i PAM sísmic. D'acord amb el criteri de freqüència del risc i responsabilitat municipal en l'operativitat.  
  
3. Entre sol·licituds d'ajuntaments per a la subvenció per a l'elaboració / revisió de PAM amb la mateixa puntuació: es prioritzaran aquells ajuntaments que tinguen menys plans amb subvenció adjudicada.  
  
4. Entre les sol·licituds per a l'elaboració i/o revisió d'un mateix tipus de pla (PTME / PAM IN / PAM IF / PAM SI), el criteri de desempat serà el de major població amb data 1 de gener de 2023 (dades oficials de l'INE).  
  
Deu. Resolució de la convocatòria de subvencions  
1. La competència per a resoldre les convocatòries correspon a la direcció de l'AVSRE.  
2. Les sol·licituds d'ajuda que no puguen ser ateses per excedir l'import global màxim de la convocatòria seran desestimades, d'acord amb el que s'establix en l'article 39 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Per a la desestimació se seguirà l'ordre de puntuació i els criteris de desempat previstos en l'apartat 9, punt 6, lletra h).  
  
3. La resolució, que serà motivada i tindrà els efectes i el contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Generalitat Valenciana, d'acord amb el que s'establix en la normativa reguladora del procediment administratiu comú.  
4. El termini màxim per a resoldre i notificar la resolució als interessats serà d'un mes des de la data de finalització del termini de presentació de sol·licituds. El venciment del termini màxim establit sense que s'haja dictat i notificat resolució expressa, produirà la desestimació de les sol·licituds presentades pels municipis, de conformitat amb l'article 25.1.a) de la Llei 39/2015, d'1 d'octubre, de Procediment Administratiu Comú de les Administracions Públiques.  
5. En la resolució de concessió d'ajuda figuraran, com a mínim, l'import màxim de les ajudes i els plans l'elaboració / revisió dels quals se subvenciona.  
  
Onze. Pagament i justificació de les subvencions concedides  
1. El beneficiari, abans del 14 de setembre del present exercici, haurà de remetre al Servei de Planificació de l'AVSRE l'esborrany complet del pla subvencionat, perquè es comprove el seu ajust a la guia de planificació corresponent.  
2. El beneficiari, abans de l'1 de novembre del present exercici, haurà de presentar el certificat del compliment del que s'ha convingut, mitjançant la justificació del pagament de la despesa originada per la realització de l'activitat subvencionada, així com el certificat de la realització dels treballs.  
3. Per a cadascun dels plans subvencionats, el beneficiari haurà de certificar els pagaments efectuats desglossats, i justificar-ho mitjançant factures i documents de pagament independents per a cadascun dels diferents PTME i/o PAM.  
4. De conformitat amb el que es disposa en la Llei 8/2010, de 23 de juny, de la Generalitat, de règim Local de la Comunitat Valenciana, els ajuntaments i altres entitats locals hauran d'acreditar, prèviament al pagament, que estan al corrent en el compliment de l'obligació de rendició dels seus comptes anuals davant la Sindicatura de Comptes. Este requisit s'entendrà complit si el municipi figura en el certificat que publica mensualment en la seua pàgina web la Sindicatura de Comptes. Prèviament al pagament, es comprovarà si el municipi figura en el certificat, i en cas contrari es requerirà este municipi perquè acredite el compliment de l'obligació.  
5. Finalitzats els treballs, es tramitarà el pagament del cost de la inversió efectivament realitzada pel beneficiari, fins a un màxim de la quantia indicada en l'apartat quart, segons la modalitat de treballs per al pla d'emergència subvencionat.  
6. El beneficiari, per a l'acreditació de la titularitat de les dades bancàries per al cobrament de la subvenció, efectuarà mitjançant certificat digital del propi Ajuntament o amb el del seu representant legal, el registre del compte bancari que figure en la sol·licitud de subvenció per a activar-la, en l'enllaç telemàtic següent:  
https://sede.gva.es/va/inicio/procedimientos'id\_proc=22056.  
7. El Mètode General de Control aplicable a estes ajudes haurà d'estar establit en el Pla de Control que s'aprove, i haurà de contemplar, d'una banda, un control administratiu, on ha de verificar-se la documentació presentada pels ajuntaments a fi de comprovar el compliment dels requisits necessaris per a la seua concessió, i per un altre i a posteriori, un control material, centrat en la verificació fefaent de l'efectiva realització de l'activitat subvencionada, on es comprovarà que els plans elaborats pels ajuntaments complixen el contingut mínim establit en les guies tècniques, i per tant permeten la seua homologació per la Comissió de Protecció Civil de la Comunitat Valenciana.  
  
  
Dotze. Pèrdua o minoració de la subvenció  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció. La modificació de la resolució de la concessió serà per la diferència entre la quantitat concedida en la corresponent convocatòria amb la quantitat obtinguda en altres subvencions d'altres administracions. La quantitat total obtinguda mitjançant les dues subvencions no pot excedir la quantia màxima establida en l'apartat quart.  
  
2. Si la quantitat obtinguda en altres subvencions d'altres administracions públiques o ens públics és superior a la concedida en la corresponent convocatòria, es procedirà, segons el cas, a la desestimació de la sol·licitud o a la pèrdua del dret al cobrament de la subvenció reconeguda.  
3. Igualment, l'incompliment pel beneficiari dels requisits i condicions que van donar lloc a l'atorgament de la subvenció, així com la falta de justificació o la justificació insuficient de la subvenció concedida en el termini establit a este efecte, així com la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.  
4. En els casos en què siga procedent, s'incoarà el corresponent procediment de minoració o desistiment sense efecte de la subvenció, prèviament al tràmit d'audiència i notificació a l'interessat, perquè puga al·legar el que considere pertinent en defensa del seu dret.  
5. La resolució corresponent serà dictada per la persona titular de la direcció de l'AVSRE.  
  
Tretze. Transparència i protecció de dades  
1. Quant a les dades de caràcter personal, els beneficiaris podran exercir els drets reconeguts en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades i la Llei orgànica de protecció de dades personals i garantia dels drets digitals.  
  
2. L'AVSRE efectuarà el tractament de les dades d'acord amb el que s'establix en l'article 13 de l'RGPD i obtindrà el consentiment dels beneficiaris per a este tractament, en cas que este siga necessari.  
3. Les dades de les entitats beneficiàries podran ser cedides a les entitats financeres per al pagament de l'ajuda econòmica, si fa el cas, i a les administracions públiques en els casos previstos per la llei i sempre que siga necessari per a justificar l'ajuda donada.  
4. S'informa els beneficiaris que, de conformitat amb el Reial decret 130/2019, de 8 de març, pel qual es regula la Base de Dades Nacional de Subvencions i la publicitat de les subvencions i altres ajudes públiques, les seues dades seran publicades i podran ser tractades per organismes d'auditoria i investigació.  
5. L'acceptació de la subvenció suposa, per a cadascun dels beneficiaris, l'acceptació i autorització expressa a l'Agència Valenciana de Seguretat i Resposta a les Emergències (AVSRE) per a la recollida, incorporació als respectius fitxers i tractament d'estes dades personals, així com per a la seua conservació durant els terminis previstos en les disposicions aplicables.  
  
Catorze. Informació i publicitat  
D'acord amb el que s'establix en l'article 18 de la Llei 38/2003, general de subvencions, l'AVSRE donarà d'alta les convocatòries i les seues resolucions en la Base de dades Nacional de Subvencions, i publicarà en la seua pàgina web la informació indicada en l'article 9 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
  
Quinze. Recursos  
Contra esta ordre, que posa fi a la via administrativa, es podrà interposar, potestativament, un recurs de reposició davant el mateix òrgan que l'ha dictada, en el termini d'un mes comptador des de l'endemà de la seua publicació, de conformitat amb el que es disposa en la Llei 39/2015, d'1 d'octubre, de procediment administratiu comú de les administracions públiques o, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar qualsevol altre tipus de recurs o reclamació que millor convinga.  
  
València, 3 d'abril de 2024  
  
La consellera de Justícia i Interior  
ELISA MARÍA NÚÑEZ SÁNCHEZ